**. napirend**

**E l ő t e r j e s z t é s**

**Révfülöp Nagyközség Önkormányzata Képviselő-testületének**

**2021. november 22.-én tartandó ülésére.**

**Tárgy: 2022-2023 évi Balaton átúszás lebonyolításával kapcsolatos együttműködési**

**megállapodás megkötése**

**Előterjesztő:** Kondor Géza polgármester

**Előkészítette:** Szakál Norbert műszaki ügyintéző

 Jogszabállyal nem ellentétes

 ---------------------------

 Előterjesztő Dr Szabó Tímea

 címzetes főjegyző

**Tisztelt Képviselő-testület!**

A Balaton-átúszás rendezvényének közel 40 éve helyszíne Révfülöp település. A komoly hagyományokkal rendelkező és napjainkra már nemzetközileg is elismert sportesemény jelentősen hozzájárul a település turisztikai vonzerejének növeléséhez, egyúttal azonban jelentős terhelést is jelent a helyi közlekedés és településüzemeltetés számára.

Az elkövetkezendő kettő évben a szervezők az átúszás időpontját az alábbiak szerint tervezik:

* **2022. július 23**. (esőnapok: július 24.; július 30-31.; augusztus 6-7.; augusztus 13-14.),
* valamint **2023. július 29**. (esőnapok: július 30.; augusztus 5-6.; augusztus 12-13.)

Az önkormányzat már évtizedek óta a településgazdálkodási csoport dolgozóinak bevonásával, valamint a polgárőrök segítségével biztosítja a rendezvény helyszínére érkező járművek ideiglenes parkolókba történő irányítását. Szintén helyi munkavállalók végzik a rendezvényen keletkezett jelentős mennyiségű hulladék összegyűjtését és elszállítását.

Javasoljuk a Képviselő-testületnek, hogy az Önkormányzat az Aranyhíd Balatonátúszó Sport Kft-vel (1138 Budapest, Váci út 152-156.) a 2022-2023 évekre vonatkozó együttműködési megállapodást a korábbi évekhez hasonlóan az alábbi feltételekkel kösse meg:

Abban az esetben, ha a rendezvény halasztás nélkül az eredetileg meghirdetett időpontban megtartásra kerül, a fizetendő díj mértéke bruttó **1.212.840** Ft.

Amennyiben a rendezvény halasztott időpontban kerül megtartásra, a fizetendő díj mértéke bruttó 1.010.700 Ft.

Az egyösszegű díjon felül a rendezvényen regisztrált minden egyes résztvevő után további **100 Ft/fő** díjat kell az Önkormányzat részére megfizetni.

A rendezvény végleges elmaradása esetén, igénybevételi díjat nem kell fizetni.

Kérem a Tisztelt Képviselő-testületet, hogy az előterjesztést megtárgyalni szíveskedjen.

**Határozati javaslat**

**RÉVFÜLÖP NAGYKÖZSÉG ÖNKORMÁNYZAT**

**KÉPVISELŐ-TESTÜLETÉNEK**

 **/2021. (XI. 22.) HATÁROZATA**

**Együttműködési megállapodás kötéséről a 2022-2023 évi Balaton-átúszás rendezvény lebonyolításával kapcsolatban**

**Révfülöp Nagyközség Önkormányzata Képviselő-testülete hozzájárul az Aranyhíd Balatonátúszó Sport Kft. (1138 Budapest, Váci út 152-156) valamint Révfülöp Nagyközség Önkormányzata között, a 2022-2023 évi Balaton-átúszás rendezvénnyel kapcsolatos együttműködési megállapodás megkötéséhez az alábbiak szerint:**

1. **A rendezvény tervezett időpontja 2022. július 23, illetve 2023. július 29, amely az időjárásra tekintettel halasztható.**
2. **A Képviselő-testület bruttó 1 212 840 Ft összegben állapítja meg a fizetendő díj mértékét, abban az esetben, ha a rendezvény halasztás nélkül az eredetileg meghirdetett időpontban megtartásra kerül.**
3. **Abban az esetben, ha a rendezvény halasztott időpontban kerül megtartásra, a fizetendő díj mértéke bruttó 1 010 700 Ft.**
4. **Amennyiben az időjárási körülmények miatt a Balaton-átúszás véglegesen elmarad, az igénybevételi díjat nem kell megfizetni.**
5. **Az b)-c) pontokban meghatározott egyösszegű díjon felül a rendezvényen regisztrált minden egyes résztvevő után további 100 Ft/fő díjat kell az Önkormányzat részére megfizetni.**

**A Képviselő-testület felhatalmazza a polgármestert a vonatkozó együttműködési megállapodás megkötésére.**

**Felelős: Kondor Géza polgármester**

**Határidő: 2022. március 30.**

**EGYÜTTMŰKÖDÉSI MEGÁLLAPODÁS**

Mely létrejött egyrészről **Révfülöp Nagyközség Önkormányzata** (8253 Révfülöp, Villa Filip tér 8.; képviseli: Kondor Géza, polgármester), másrészről az **Aranyhíd Balatonátúszó Sport Kft.** (1138 Budapest, Váci út 152-156.; képviseli: Máth István, ügyvezető) között a 2022-2023. évi Balaton-átúszás lebonyolításával kapcsolatban az alulírott helyen és időben az alábbiak szerint:

1. Révfülöp Nagyközség Önkormányzata a Balaton-átúszás rendezvény időszakára 2022. július 23. (esőnapok: július 24.; július 30-31.; augusztus 6-7.; augusztus 13-14.), valamint 2023. július 29. (esőnapok: július 30.; augusztus 5-6.; augusztus 12-13.) rendelkezésre bocsátja az alábbi, az önkormányzat tulajdonában lévő területeket:

móló bejárat, vitorláskikötő, Halász utcában volt telephely, futballpálya, Szigeti stranddal szemben lévő két ingatlan.

Fenti területek közül a rendezvény konkrét lebonyolítására a móló bejárat és a strand közötti terület szolgál.

1. A Balaton-átúszás Szervező Bizottsága a Halász utca kijelölt területén kellő számú ideiglenes illemhelyet helyez el a rendezvény időtartamára.
2. Az önkormányzat a futballpályán lévő faház épületét, technikai eszközöket (lépcső) és a terület rendbetételét, illetve parkolás irányítását biztosító személyzetet biztosítja a rendezvényre.
3. Az önkormányzat a településen a rendezvény időtartamára ideiglenes parkolóhelyeket jelöl ki és az önkormányzati utakon és területeken ellátja a gépjárművek forgalomirányítását. Az ideiglenes parkolók használatáért parkolási díjat nem szed.
4. Az együttműködő felek **bruttó 1.212.840.- Ft,** azaz Egymillió-kettőszáztizenkétezer-nyolcszáznegyven forint használati díjban állapodnak meg, abban az esetben, ha a rendezvény halasztás nélkül, az eredetileg meghirdetett 2022. július 23. ill. 2023. július 29-i időpontban megtartásra kerül. Abban az esetben, ha a rendezvény halasztott időponttal kerül megtartásra a használati díj összege **bruttó 1.010.700.- Ft**, azaz Egymillió-tízezer-hétszáz forint.
5. Az 5. pontban meghatározott egyösszegű díjon felül a rendezvényen induló minden egyes résztvevő után további **100.- Ft/fő** díjat kell az önkormányzat részére megfizetni.
6. A Szervező Bizottság vállalja, hogy az 5-6. pontban meghatározott összegeket számla ellenében, a rendezvényt követő 5 napon belül Révfülöp Nagyközség Önkormányzata 11748052-15733957 számú számlájára átutalja.
7. Az Önkormányzat a fenti összeget a nyári kulturális rendezvényekre, valamint sportcélok támogatására használja fel.
8. A Szervező Bizottság vállalja, hogy az igénybevett területeket a rendezvény befejezése után az eredeti állapotnak megfelelően, rendezetten adja vissza.
9. A rendezvény időjárás miatti végleges elmaradása esetén az 5-6. pontokban meghatározott használati díjat nem kell megfizetni.
10. A szerződő felek a jelen megállapodást elolvasás és azonos értelmezés után, mint ügyleti akaratukkal mindenben megegyezőt írták alá. Esetleges jogi vitáikat békés úton, megegyezéssel kívánják intézni.

A jelen Szerződésben nem szabályozott kérdésekben a Ptk. és az egyéb vonatkozó jogszabályok rendelkezései az irányadók.

Révfülöp, 2021.

………………………………………………………… ………………………………………………………………

 Kondor Géza polgármester Máth István ügyvezető

Révfülöp Nagyközség Önkormányzata Aranyhíd Balatonátúszó Sport Kft